Suriyadagi ketma-ket portlashlar oqibatida halok bo‘lganlar soni 40 nafarga yetdi

Suriyaning bir qator hududlarida 5-sentabr, seshanba kuni yuz bergan portlashlar oqibatida kamida 40 kishi halok bo‘ldi. Bu haqda “TASS” xabar bermoqda.

Suriyaning SANA axborot agentligi xabariga ko‘ra, ketma-ket portlashlar oqibatida yana 43 kishi tan jarohati olgan.
“RBK”ning xabar berishicha, Damashqdan 200 kilometr masofada joylashgan Tartus port-shahri ostonasida yuz bergan ikki portlash oqibatida kamida 30 kishi halok bo‘lgan.
“Kommersant”ning yozishicha, Xomsda, Xasekeda hamda poytaxt Damashq ostonasida ham portlashlar yuz bergan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.